Maria Francisca o Bortiwgal

Roedd yr Infanta Maria Francisca o Bortiwgal (enw llawn: Maria Francisca de Assis da Maternidade Xavier de Paula e de Alcântara Antónia Joaquina Gonzaga Carlota Mónica Senhorinha Sotera e Caia de Bourbon e Bragança; 22 Ebrill 1800 – 11 Medi 1834) yn aelod o deulu brenhinol Portiwgal.

Ganwyd hi ym Mhalas Queluz ger Lisbon yn 1800, yn ferch i João VI a Carlota Joaquina, brenin a brenhines Portiwgal. Ym 1816 priododd Maria Francisca ei hewythr, yr infante Sbaenaidd Carlos, Conde de Molina. Wedi marwolaeth ei dad Fernando VII ym 1833 roedd Carlos yn ymhonwr i orsedd Sbaen; Carliaeth oedd enw'r mudiad a oedd o'i blaid.

Ym 1833 alltudiwyd Maria Francisca, ei gŵr a'i phlant am iddynt wrthod cydnabod Isabel II fel brenhines Sbaen. Aethant yn gyntaf i Bortiwgal ac yna i Alverstoke yn Hampshire, Lloegr. Bu farw Maria Francisca yn Alverstoke yn 34 oed. Cynhaliwyd ei hangladd yn Eglwys Gatholig y Santes Fair yn Gosport, ger Alverstoke. Trosglwyddwyd ei gweddillion yn ddiweddarach i Gadeirlan Trieste yn yr Eidal, lle mae'r ymhonwyr Carlaidd a'u gwragedd wedi'u claddu.

Gwobrau
Dyfarnwyd nifer o wobrau neu deitlau i Maria Francisca yn ystod ei hoes, gan gynnwys:

Cyfeiriadau

Categori:Carliaeth
Categori:Genedigaethau 1800
Categori:Erthyglau LLGC 2023
Categori:Marwolaethau 1834
Categori:Merched a aned yn y 1800au
Categori:Infantas Portiwgal
Categori:Infantas Sbaen